Pancaroba

jmpl
Pancaroba mangrupa parobahan atawa transisi usum hawa tina hiji usum ka usum séjénna anu kajadianna dina bulan anu tangtu. Nagara-nagara di dunya pasti ngalaman usum pancaroba dina bulanna. Aya anu robah ka usum semi, usum gugur, usum salju, usum halodo, usum hujan, jeung sajabana. Indonésia mangrupa salasahiji nagara anu letakna di jalur khatulistiwa, nyaéta iklim muson. Hal ieu ngakibatkeun nagara Indonésia ngan miboga dua usum hawa, nyaéta usum halodo jeung usum hujan. Kitu ogé, usum pancaroba di Indonésia ngan robah ti ti usum hujan ka usum halodo, atawa ti usum halodo ka usum hujan. Di Pulo Jawa, Indonésia, pancaroba kajadian di bulan Maret jeung April parobahanna ti usum hujan ka halodo, jeung di bulan Oktober nepi ka Désémber parobahanna ti usum halodo ka usum hujan.

Pancaroba ditandaan ku cuaca anu robah-robah (teu tangtu). Saperti ujug-ujug tiis ku angin anu gelebug gedé, badai, panas anu morérét pisan nepi ka garing kana lingkungan jeung saluran dalam manusa, hujan anu gedé pisan dipadukeun jeung petir atawa angin puting-beliung. Hal ieu nyababkeun suhu atawa hawa dina lingkungan jadi ékstrem. Hal ékstrem ieu anu matak munculkeun virus atawa baktéri babari tumbuh jeung téréh ngalobaan anu matak kana aktivitas manusa dina nyanghareupan cuaca kieu bisa nyababkeun panyakit anu ningkat, boh ka budak, boh ka jalma déwasa. Panyakit anu disababkeun ku pancaroba nyaéta inféksi saluran pernapasan akut (ISPA), tuberculosis (TBC), flu, demam berdarah dengue (DBD), chikungunya, jeung diaré. Kitu ogé ka héwan dina usum pancaroba saperti tonggérét ngaluarkeun hasna sora jeung ngalakukeun kawin dina masa maréng, jeung rayap kaluar ti liang taneuh jadi siraru dina masa labuh.

 Panyakit 
Aya sababaraha panyakit anu disababkeun ku usum pancaroba. kahiji, aya inféksi saluran pernapasan (ISPA) anu kajadianna saperti pilek, batuk, bronkitis, jeung influenza. Hal ieu disababkeun ku nularna virus ngaliwatan bersin atawa batuk sangkan ngaluarkeun ciduh. Kadua, aya tuberkulosis (TBC)  ku infeksi baktéri Mycobacterium tuberculosis anu asup kana paru-paru nepi ka ngarasa eungap jeung batuk kronis. Katilu, flu anu matak demam, kaambeu teu puguh, eungap, nepi ka ngarasa sagala teu puguh. Kaopat, aya chikungunya anu mirip jeung demam berdarah saperti nyeri sendi, demam, nyeri otot, ruam kulit, mual, capé, jeung nyeri hulu. Kalima, aya diaré ku bakteri usus gedé atawa inféksi virus tina kadaharan atawa minuman anu asup.

 Upaya 
Aya sababaraha upaya dina nyanghareupan usum pancaroba sangkan manusa bisa tetep séhat, kuat, jeung teu babari kana panyakit. kahiji, urang kudu dahar dahareun anu miboga gizi anu cukup jeung saimbang, saperti sayuran, bungbuahan, ubi-ubian, kakacangan, jeung sajabana. Kadua, urang kudu cukup istirahat ku cara tong ngaporsir gedé dina ngalakonan pagawéan, saré anu cukup kurang langkung 8 jam, jeung ulah begadang kana hal anu teu perlu atawa teu penting. Katilu, urang kudu olah awak sacara teratur jeung rutin minimal jogging, ngojay, sasapédahan, jeung sajabana anu matak awak téh hirup jeung gerak ngaluarkeun késang sangkan bisa jadi tanaga dina ngalakonan aktivitas séjénna. Kaopat, urang kudu ngajaga kabersihan ku cara ngagunakeun hand sanitizer atawa ngumbah leungeun nalika bérés dina ngalakonan sagala aktivitas utamana di luar imah. 

Sabenerna, masih loba kénéh upaya anu bisa dilakukeun dina nyanghareupan usum pancaroba anu kadang ieu téh datangna teu tangtu. Urang kudu ngalakonan gaya hirup séhat dina kaayaan naon waé sabab panyakit lain datang dina usumna, tapi dina kaayaan urang anu nyirikeun yén awak urang téh imunna nuju turun.

 Réferénsi 

Kategori:Panyakit
Kategori:Usum
Kategori:Wikilatih UPI 2024